รัฐบาลไทย-ข่าวทำเนียบรัฐบาล-กระทรวงเกษตรฯ ตามติดการบริหารจัดการน้ำตามแผนฯ
วันพุธที่ 22 มกราคม 2563
กระทรวงเกษตรฯ ตามติดการบริหารจัดการน้ําตามแผนฯ
กระทรวงเกษตรฯ ตามติดการบริหารจัดการน้ําตามแผนฯ เพื่อลดค่าความเค็มในลุ่มน้ําเจ้าพระยาอย่างต่อเนื่อง พร้อมวอนทุกฝ่ายต้องร่วมด้วยช่วยกันประหยัดน้ําให้มากที่สุด ลดเสี่ยงขาดแคลนน้ําในอนาคต หลังปริมาณน้ําในอ่างเก็บน้ําต่างๆลดน้อยลงอย่างต่อเนื่อง
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยถึงสถานการณ์น้ําในอ่างเก็บน้ําขนาดใหญ่ 4 เขื่อนหลักลุ่มน้ําเจ้าพระยา (เขื่อนภูมิพล เขื่อนสิริกิติ์ เขื่อนแควน้อยบํารุงแดน และเขื่อนป่าสักชลสิทธิ์) ณ วันที่ 21 ม.ค. 63 มีปริมาณน้ํารวมกัน 10,627 ล้าน ลบ.ม. หรือร้อยละ 43 ของความจุอ่างฯรวมกัน มีปริมาณน้ําใช้การได้รวมกัน 3,931 ล้าน ลบ.ม. หรือคิดเป็นร้อยละ 22 ของปริมาณน้ําใช้การได้รวมกัน โดยแผนการจัดสรรน้ําในช่วงฤดูแล้งปี 2562/2563 (ระหว่าง 1 พ.ย. 62 –30 เม.ย. 63) เพื่อสนับสนุนการใช้น้ําในเขตชลประทาน มีปริมาณน้ําจัดสรรจากอ่างเก็บน้ําทั่วประเทศรวมทั้งสิ้น 17,699 ล้าน ลบ.ม.(น้อยกว่าปีที่แล้วประมาณ 7,000 ล้าน ลบ.ม.) เฉพาะลุ่มน้ําเจ้าพระยา4 เขื่อนหลัก มีปริมาณน้ําจัดสรรรวมทั้งสิ้น 4,000 ล้าน ลบ.ม.(น้อยกว่าปีที่แล้ว 3,700 ล้าน ลบ.ม.) ด้านผลการจัดสรรน้ําฤดูแล้งทั้งประเทศ ปัจจุบัน (21 ม.ค. 63) มีการระบายน้ําตามแผนฯ ไปแล้วจํานวน7,234 ล้าน ลบ.ม.คิดเป็นร้อยละ 41ของแผนจัดสรรน้ําฯเฉพาะในเขตลุ่มน้ําเจ้าพระยา มีการระบายน้ําตามแผนฯไปแล้วจํานวน2,134 ล้าน ลบ.ม.คิดเป็นร้อยละ53ของแผนจัดสรรน้ําฯ
ด้านการบริหารจัดการน้ําเพื่อควบคุมค่าความเค็มในลุ่มน้ําปราจีน-บางปะกง นั้น กระทรวงเกษตรฯ โดยกรมชลประทาน ได้วางแผนควบคุมค่าความเค็มในแม่น้ําบางปะกง โดยการระบายน้ําจากเขื่อนขุนด่านปราการชล ในช่วงเดือนธันวาคม 2562 รวม 4.5 ล้าน ลบ.ม. และระบายน้ําจากเขื่อนนฤบดินทรจินดา รวม 7.7 ล้าน ลบ.ม. เพื่อชะลอความเค็มในแม่น้ําบางปะกง ทั้งนี้ ยังได้ให้โครงการส่งน้ําและบํารุงรักษาพระองค์ไชยานุชิต รับน้ําผ่านประตูระบายน้ํา (ปตร.) บางขนาก เข้าคลองบางขนากและคลองข้างคันกั้นน้ํา ในช่วงที่ค่าความเค็มในแม่น้ําบางปะกงบริเวณปากคลองบางขนากไม่เกิน 1 กรัมต่อลิตร รวมไปถึงการติดตั้งเครื่องผลักดันน้ําบริเวณปากคลองบางขนาก เพื่อเร่งระบายน้ําเข้าคลองบางขนากและคลองข้างคันกั้นน้ํา ในช่วงที่ค่าความเค็มในแม่น้ําบางปะกงต่ํากว่า 1 กรัมต่อลิตร สําหรับสํารองน้ําไว้ใช้ในคลองบางขนากให้ได้มากที่สุด เพื่อให้การผลักดันความเค็มในแม่น้ําบางปะกงให้มีประสิทธิภาพมากที่สุด
นายสัญญา แสงพุ่มพงษ์ ผู้ทรงคุณวุฒิด้านวิศวกรรมชลประทาน (ด้านบํารุงรักษา) กล่าวเพิ่มเติมว่า แนวทางในการแก้ไขปัญหาน้ําดิบในการผลิตประปาในพื้นที่จังหวัดฉะเชิงเทรา นั้น กรมชลประทาน ได้ร่วมหารือกับการประปาส่วนภูมิภาคจังหวัดฉะเชิงเทรา เพื่อวางมาตรการในการแก้ไขปัญหาขาดแคลนน้ําดิบผลิตประปา โดยเบื้องต้นจะเพิ่มการระบายน้ําจากเขื่อนภูมิพล เขื่อนสิริกิติ์ และเขื่อนแควน้อยบํารุงแดน ลงสู่แม่น้ําเจ้าพระยา จากนั้นจะเพิ่มการรับน้ําเข้าสู่คลองชัยนาท-ป่าสักผ่านประตูระบายน้ํามโนรมย์ พร้อมกับเพิ่มปริมาณน้ํา ผ่านประตูระบายน้ําพระนารายณ์ เพื่อลําเลียงน้ําลงสู่ทุ่งเจ้าพระยาตอนล่าง นอกจากนี้ ยังจะพิจารณาเพิ่มการระบายน้ํา ผ่านคลอง 29 ไปลงคลองระบายน้ําที่ 15 คลองระบายน้ําที่ 13 คลองบึงฝรั่ง และคลองพระองค์ไชยานุชิต ตามลําดับ คาด ว่าจะมีปริมาณน้ําเพียงพอสําหรับผลิตประปาในเขตพื้นที่จังหวัดฉะเชิงเทรา ซึ่งต้องขอความร่วมมือจากประชาชนที่อาศัย อยู่ตามแนวคลองส่งน้ําต่างๆที่กล่าวมาข้างต้น ให้งดการใช้น้ําในระยะนี้ ยกเว้นการใช้น้ําเพื่อผลิตประปาตามรอบเวรที่กําหนดไว้ อย่างไรก็ตามกรมชลประทาน จะดําเนินการบริหารจัดการน้ําตามแผนการจัดสรรน้ําที่วางไว้อย่างเคร่งครัด เพื่อให้ปริมาณน้ําที่มีอยู่อย่างจํากัด เพียงพอใช้ต่อการอุปโภคบริโภค การผลิตประปา และรักษาระบบนิเวศ ไปจนถึงต้นฤดูฝนปีหน้า จึงขอให้ทุกฝ่ายร่วมแรงร่วมใจกันใช้น้ําอย่างประหยัดและเกิดประโยชน์สูงสุดด้วย
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai